KOMUNALNO TRGOVAČKO DRUŠTVO HOBER D.O.O.

PLOKATA 19. TRAVNJA 1921. BR.40.

20260 KORČULA

Broj: 700-120/21-1

Na temelju članka 15. Pravilnika o unutarnjoj organizaciji i sistematizaciji radnih mjesta, od 2. lipnja 2014. godine, direktor KTD-a Hober dana 14. lipnja 2021. raspisuje

**N A T J E Č A J**

za prijam u radni odnos za obavljanje poslova i zadaća radnog mjesta

**LUČKI PRIVEZIVAČ (M/Ž)**

**(1 izvršitelj, na određeno vrijeme od 4 mjeseca, s punim radnim**

**vremenom, uz obvezni probni rad u trajanju od mjesec dana)**

Na ovaj natječaj mogu se ravnopravno prijaviti kandidati oba spola, a riječi i pojmovi koji imaju rodno značenje korišteni u ovom natječaju odnose se jednako na muški i ženski rod, bez obzira na to jesu li korišteni u muškom ili ženskom rodu.

**Uvjeti:**

* završena srednja škola (III. ili IV. stupanj),
* 1 godina radnog iskustva.

**Opis poslova i zadataka:**

* vrši privezivanje brodova,
* vrši naplatu naknada za lučke usluge putem fiskalne blagajne, te dnevni utržak polaže na blagajnu Društva,
* surađuje s voditeljem radi efikasnijeg i kvalitetnijeg obavljanja posla,
* brine o sredstvima i opremi za rad koja mu je povjerena,
* obavlja i druge poslove po nalogu voditelja, tehničkog direktora i/ili direktora Društva.

**Uz pisanu prijavu kandidati su dužni priložiti:**

* životopis,
* presliku osobne iskaznice,
* svjedodžbu srednje škole (preslika dokaza o završenoj srednjoj školi),
* dokaz o radnom stažu (elektronički zapis iz evidencije Hrvatskog zavoda za mirovinsko osiguranje ili potvrda o podacima evidentiranim u matičnoj evidenciji Hrvatskog zavoda za mirovinsko osiguranje koju Zavod na osobno traženje osiguranika izdaje na šalterima područnih službi/ureda Hrvatskog zavoda za mirovinsko osiguranje),
* kontakt podaci (brojem mobitela ili telefona ili e-mail).

Prijave na natječaj s traženom dokumentacijom dostavljaju se preporučenom poštanskom pošiljkom na adresu KTD Hober d.o.o., Plokata 19. travnja 1921. br. 40., 20260 Korčula sa naznakom „Za natječaj lučki privezivač - Ne otvaraj“, u roku od 8 dana od dana objave na web stranicama Društva (www.hober.hr) i Grada Korčule (www.korcula.hr).

Nepotpune i nepravodobne prijave na natječaj neće se razmatrati.

Sa kandidatima prijavljenim na natječaj koji ispunjavaju uvjete natječaja, obaviti će se intervju o čemu će se kandidati obavijestiti najmanje dva dana prije održavanja intervjua. Ako kandidat ne pristupi intervjuu smatra se da je povukao prijavu na natječaj.

O rezultatima natječaja kandidati će biti obaviješteni u zakonskom roku.

KTD Hober d.o.o. kao provoditelj natječaja, zadržava pravo ne izabrati nijednog kandidata i poništiti natječaj.

Direktor

Joško Rađa, ing.

Natječaj je objavljen na web stranici KTD Hober d.o.o. dana 14. lipnja 2021.